ƐIN TIMUCENT – Ad sseḍrun yiwet n lluzin ara d-yettfarasen tagella n yiselman deg udeg yirmuden n Sbiɛat, d amḍiq yellan deg tɣiwant n Msaɛid, deg twilayt n Ɛin Timucent, i d-yenna unemhal n twilayt yettwakelfen s ugzum n ugmar.
Yettenqam-d usenfar-a s 100 n yimelyunen n yidinaren, yettwactel deg ukatar n ucrak gar yiwet n teṛmist tusligt tazzayrit akked ucrik-is adanmarki, i d-yenna i Tnegga n APS, Mass Sahnoune Boukabrine.
‘’Imuhal n useḍru n lluzin-a qelɛen ayyur-a n wunbir. Ad tekfu deg uzgen wis sin n useggas n 2018’’, i d-yesseddi umasay-nni. Tazmer n ufaris-is ad tessiweḍ deg tazwara ɣer 30.000 n yiṭunen i useggas sakin ad taweḍ ɣer 90.000 n yiṭunen i useggas, i yerna yenna-d.
kab_Latn kab_Latn kab_Latn